Matlære

Matlære var en lærebok i heimkunnskap for folkeskolen. Boken kom ut første gang i 1916. Forfatterne var Inga Høst og Ingeborg Milberg. Siden kom den i en rekke opplag. 

5. utgave kom i 1929 og hadde også med oppskrifter for framhaldsskolen. I 1937 kom 8. utgave, den hadde også med et kapittel om spedbarnsstell skrevet av professor Alfred Sundal. Da ble også det teoretiske stoffet i boken gjennomgått av professor Einar Langfeldt.

Etter andre verdenskrig kom boken i 1946 ut i sin 10. utgave. Den var da revidert i samsvar med endringene i faget husstell og hadde Gudrun Akre og Ann-Helene Eriksen som konsulenter. Fra 11. utgave var de også medarbeidere ved utgivelsen av Matlære, som kom i flere nye utgaver utover.

Kilder 
Om utgivelsen i bokens forord i utgaven fra 1960.
Litteraturliste til Norsk lærebokhistorie side 28 

Kokebøker
Bøker fra 1916
Norske sakprosabøker